
 9.3.2012
 BG
 Официален вестник на Европейския съюз
 L 71/5
 РЕГЛАМЕНТ ЗА ИЗПЪЛНЕНИЕ (ЕС) No 193/2012 НА СЪВЕТА
 от 8 март 2012 година
 за прилагане на Регламент (ЕО) No 560/2005 за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Регламент (ЕО) No 560/2005 на Съвета от 12 април 2005 г. за налагане на някои специфични ограничителни мерки, насочени към определени лица и стопански субекти, с оглед ситуацията в Кот д’Ивоар (1), и по-специално член 11а, параграфи 2 и 5 от него,
 като има предвид, че:
 (1)
 На 12 април 2005 г. Съветът прие Регламент (ЕО) No 560/2005.
 (2)
 Въз основа на преглед на списъка на лицата и образуванията, за които се прилагат ограничителните мерки, предвидени в Регламент (ЕО) No 560/2005, Съветът счита, че вече няма основания определени лица да продължават да фигурират в този списък.
 (3)
 Освен това информацията във връзка с едно от лицата в списъка в приложение I и с лицата в списъка в приложение IА към посочения регламент следва да бъде актуализирана,
 ПРИЕ НАСТОЯЩИЯ РЕГЛАМЕНТ:
 Член 1
 В приложение I към Регламент (ЕС) No 560/2005 вписването относно следното лице:
 Désiré Tagro
 се заменя с вписването, посочено в приложение I към настоящия регламент.
 Член 2
 Приложение IA към Регламент (ЕО) No 560/2005 се заменя с текста от приложение II към настоящия регламент.
 Член 3
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 март 2012 година.
 За Съвета
 Председател
 M. BØDSKOV
 (1) ОВ L 95, 14.4.2005 г., стр. 1
 ПРИЛОЖЕНИЕ I
 Вписване, посочено в член 1
 „Désiré TAGRO. Паспорт No: PD – AE 065FH08. Дата на раждане: 27 януари 1959 г. Място на раждане: Issia, Кот д’Ивоар. Починал на 12 април 2011 г. в Абиджан.
 Генерален секретар в т.нар. „президентство“ на Лоран Гбагбо: участие в незаконното правителство на Лоран Гбагбо, възпрепятстване на мирния процес и процеса на помирение, отхвърляне на резултатите от президентските избори, участие в насилническите репресии над народните движения. Дата на посочване от ООН: 30.3.2011 г. (посочване от Европейския съюз: 22.12.2010 г.).“
 ПРИЛОЖЕНИЕ II
 „ПРИЛОЖЕНИЕ IА
 Списък на физическите и юридическите лица, субекти или образувания по членове 2, 4 и 7, които не са посочени от Съвета за сигурност на ООН или от Комитета по санкциите
 Име (и евентуални псевдоними)
 Идентификационни данни
 Основания за включване в списъка
 1.
 Kadet Bertin
 Роден през 1957 г. в Mama
 Специален съветник на Лоран Гбагбо по сигурността, отбраната и военното оборудване, бивш министър на отбраната на Гбагбо.
 Племенник на Лоран Гбагбо.
 В изгнание в Гана. Има издадена международна заповед за неговото арестуване.
 Отговорен за случаи на насилие и принудителни отвличания, за финансирането и въоръжаването на милициите и на „младите патриоти“ (COJEP).
 Участвал във финансирането и трафика на оръжие, както и в заобикалянето на ембаргото.
 Kadet Bertin е поддържал привилегировани контакти със западните милиции и е